



Dogfen ymgynghori

Cynllun Strategaeth Gofal Cymdeithasol Cymru

Daw i ben 11 Awst 2017

**Manylion cyswllt**

**Gofal Cymdeithasol Cymru**

Tŷ South Gate

Wood Street

Caerdydd

CF10 1EW

Ffôn: 0300 3033 444

Minicom: 029 2078 0680

E-bost: gwybodaeth@gofalcymdeithasol.cymru

**gofalcymdeithasol.cymru**

Twitter: @GofCymdeithasol

© 2017 Gofal Cymdeithasol Cymru

Cedwir pob hawl. Ni cheir atgynhyrchu unrhyw ran o’r cyhoeddiad hwn na’i gadw mewn cyfundrefn adferadwy na’i drosglwyddo mewn unrhyw ddull na thrwy unrhyw gyfrwng heb ganiatâd ysgrifenedig Gofal Cymdeithasol Cymru ymlaen llaw. Dylai ymholiadau am atgynhyrchu y tu hwnt i’r hyn a ganiateir yn benodol gan y gyfraith gael eu hanfon at Brif Weithredwr Gofal Cymdeithasol Cymru yn y cyfeiriad a roddir uchod.

**Trosolwg**

Diben yr ymgynghoriad hwn yw cael eich barn ar ein Cynllun Strategol.

**Sut i ymateb**

Gallwch ymateb drwy lenwi’r arolwg ar-lein neu anfon eich ymateb ysgrifenedig/ar-lein i’r cyfeiriad isod: <https://www.surveymonkey.co.uk/r/6JMVXGP>

Rhian Jones

Gofal Cymdeithasol Cymru

Tŷ South Gate

Wood Street

Caerdydd

CF10 1EW

[Rhian.Jones@gofalcymdeithasol.cymru](mailto:Rhian.Jones@gofalcymdeithasol.cymru)

**Rhagor o wybodaeth a dogfennau cysylltiedig**

Mae’r ddogfen hon ar gael mewn print bras, Braille ac ieithoedd eraill ar gais, gan ddefnyddio’r manylion cyswllt uchod.

**Diogelu data: Sut y byddwn yn defnyddio'r sylwadau a'r wybodaeth a roddwch inni**

Bydd unrhyw ymateb a anfonwch atom yn cael ei weld yn llawn gan staff Gofal Cymdeithasol Cymru sy’n gweithio ar y materion y mae’r ymgynghoriad hwn yn ymdrin â nhw. Mae'n bosibl y bydd aelodau eraill o’r staff yn gweld yr ymateb hefyd, er mwyn eu helpu i gynllunio ymgynghoriadau ar gyfer y dyfodol.Byddwn yn cyhoeddi crynodeb o’r ymatebion i’r ddogfen hon. Mae'n bosibl hefyd y byddwn yn cyhoeddi'r ymatebion yn llawn. Fel arfer, bydd enw a chyfeiriad (neu ran o gyfeiriad) yr unigolyn neu'r sefydliad a anfonodd yr ymateb yn cael eu cyhoeddi gyda’r ymateb. Mae hyn yn helpu i ddangos bod yr ymgynghoriad wedi'i gynnal yn briodol. Os nad ydych yn dymuno i'ch enw a'ch cyfeiriad gael eu cyhoeddi, rhowch wybod inni'n ysgrifenedig wrth anfon eich ymateb. Byddwn wedyn yn cuddio’ch manylion.

Mae’n bosibl y bydd yr enwau a’r cyfeiriadau y byddwn wedi’u cuddio yn cael eu cyhoeddi’n ddiweddarach, er nad yw hynny’n debygol o ddigwydd yn aml iawn. Mae Deddf Rhyddid Gwybodaeth 2000 a Rheoliadau Gwybodaeth Amgylcheddol 2004 yn caniatáu i’r cyhoedd gael gweld gwybodaeth a gedwir gan lawer o gyrff cyhoeddus, gan gynnwys Gofal Cymdeithasol Cymru. Mae hynny’n cynnwys gwybodaeth nad yw wedi'i chyhoeddi. Fodd bynnag, mae'r gyfraith hefyd yn caniatáu inni gadw gwybodaeth yn ôl dan rai amgylchiadau. Os bydd unrhyw un yn gofyn am gael gweld gwybodaeth a gadwyd yn ôl gennym, bydd rhaid inni benderfynu a ydym am ei rhyddhau ai peidio. Os bydd rhywun wedi gofyn inni beidio â chyhoeddi ei enw a’i gyfeiriad, bydd hynny’n ffaith bwysig i ni ei chadw mewn cof. Fodd bynnag, efallai y bydd rhesymau pwysig weithiau dros ddatgelu enw a chyfeiriad rhywun, er ei fod wedi nodi nad yw eisiau i'r manylion hyn gael eu cyhoeddi. Byddem yn cysylltu â’r unigolyn ac yn gofyn am ei farn cyn gwneud unrhyw benderfyniad terfynol i ddatgelu’r wybodaeth.

Rhagair

Mae’r ymgynghoriad ar ein cynllun strategol yn cyflwyno ein

gweledigaeth am y pum mlynedd nesaf, yr hyn hoffem ei

gyflawni, yr hyn fyddwn yn canolbwyntio arni a’r moddy fyddwn ni’n

gweithio gyda chi i wireddu’n huchelgais.

Mae’r weledigaeth ar gyfer gofal cymdeithasol yng Nghymru

yn glir: byddwn yn canolbwyntio ar les pobl Cymru a chanddynt lais cryf a reolaeth

dros y gofal a'r cymorth a gânt. Mae gan gofal cymdeithasol rôl

allweddol i'w chwarae: i wella lles, i weithredu ar yr hyn sy'n bwysig

i unigolion trwy gweithio gyda phartneriaid ar draws Cymru.

Mae hyn yn golygu gwasanaethau, diwylliannau

ac arferion gwell, sy'n canolbwyntio ar yr unigolyn ac yn cydnabod

cryfderau ac arbenigedd pobl, gofalwyr a’r chymunedau rydym yn

eu cefnogi. Dyna yw hanfod Ddeddf Gwasanaethau Cymdeithasol

a Lles (Cymru) 2014 fydd yn arweiniad i wasanaethau cyhoeddus

ar gyfer blynyddoedd i ddod, ochr yn ochr â'r Ddeddf  
Rheoleiddio ac Arolygu Gofal Cymdeithasol (Cymru) 2016 fydd yn  
moderneiddio'r trefniadau rheoleiddio a gwella, gan ganolbwyntio  
ar reoleiddio ar gyfer llwyddiant.

Cafodd Gofal Cymdeithasol Cymru ei sefydlu ym mis Ebrill 2017 gan ddod â rheoliadau’r gweithlu gofal cymdeithasol, datblygu’r gweithlu a gwella gwasanaethau ynghyd o fewn un sefydliad. Byddwn yn bartner allweddol yn y dirwedd gofal cymdeithasol newydd yng Nghymru. Mae’n gam sylweddol ymlaen i’r sector ac yn adlewyrchu pwysigrwydd y gweithlu gofal cymdeithasol i bobl Cymru.

Mae gennym gyfrifoldebau a disgwyliadau newydd i ddarparu llais arweiniol cenedlaethol cadarn ar gyfer gofal cymdeithasol a blynyddoedd cynnar. I aros yn gredadwy ac yn berthnasol, bydd angen i ni fod yn gallu adlewyrchu pryderon a blaenoriaethau unigolion, y sector a gweinidogion, er mwyn siapio ein gwaith a hysbysu a chefnogi gwaith pobl eraill. Byddwn yn gweithio mewn partneriaeth, gan adeiladu ar ein profiad ac arbenigedd a dysgu o arferion gorau a manteisio ar ddatblygiadau technolegol i gyfathrebu ac ymgysylltu.

Bydd ein pwrpas, ein gweledigaeth a’n blaenoriaethau strategol yn adlewyrchu ein pwerau cyfreithiol a’n cyfrifoldebau[[1]](#footnote-1) a barn y sector a rhanddeiliaid sy’n gysylltiedig ä’n sector.

Fel Corff a Noddir gan Lywodraeth Cymru, rydym yn ymrwymo i gefnogi *Symud Cymru Ymlaen,* Rhaglen Lywodraethu 2016-2021, egwyddorion Deddf Llesiant Cenedlaethau’r Dyfodol a’n cyfrifoldebau fel sefydliad sector cyhoeddus yma yng Nghymru.

Trwy gefnogi’r gweithlu gofal, byddwn yn helpu plant, oedolion a phobl hyn sy’ n derbyn gofal a chymorth i wella eu hiechyd a’u llesiant a chyflawni eu potensial. Trwy reoleiddio a hyfforddi, hoffem wella ansawdd a statws swyddi gofal cymdeithasol, sy’n cael sicrhau swyddi gwell, yn agosach at y cartref, i bobl o Fôn i Fynwy. Wrth yrru gwelliannau mewn gwasanaethau a modelau newydd o ddarparu gwasanaeth yr ydym am ganolbwyntio ar egwyddorion sy'n sail i waith llwyddiannus ar draws Cymru.

Rydym yn ystyried goblygiadau hyn i ni cyflawni ein hamcanion. Gallwn ond cyflawni ein hamcanion trwy gydweithio â chi mewn partneriaeth. Byddwn yn atebol i chi am ein gwaith drwy'r Cynulliad Cenedlaethol a Gweinidogion Cymru. Felly, byddwn yn croesawu eich adborth fel ein bod yn hyderus yn eich cefnogaeth wrth gyflwyno ein gweledigaeth.

Ni fydd ein cynllun strategol yn cyflwyno manylion ein gweithgareddau. Bydd y rhain yn cael eu nodi yn y cynlluniau busnes blynyddol ar ein gwefan

Arwel Ellis Owen Sue Evans

Cadeirydd Prif Weithredwr




Amdanom ni

Sefydlwyd Gofal Cymdeithasol Cymru gan un o’r deddfau cynradd cyntaf i’w pasio gan y Cynulliad Cenedlaethol. Mae’n adlewyrchu’r ffaith fod gofal cymdeithasol yn fater o bwys cenedlaethol.

Mae gennym gyfrifoldeb mewn deddfwriaeth, i ddiogelu, hyrwyddo a chynnal diogelwch a llesiant y cyhoedd yng Nghymru.

Beth rydym yn ei wneud



Byddwn yn gweithio ar draws ffiniau sefydliadol a gwasanaethau, gyda phobl sy'n derbyn gofal a chymorth, gyda’i gofalwyr a gyda Llywodraeth Cymru ar sail uchelgais a rennir i weithio gyda’n gilydd i greu atebion.

Rydym yn ymrwymo i’n rôl arweinyddiaeth o drefnu gwybodaeth, arloesi a pherthynasau newydd ar draws y system gyfan. Mi fydd adeiladu, creu egni a cryfhau'r amgylchedd cydweithredol yn sbarduno newid cadarnhaol yng Nghymru.

Fel sefydliad newydd, byddwn yn hyrwyddo y gwaith da sydd wedi cael ei wneud i wella gofal cymdeithasol yng Nghymru ac yn manteisio ar gyfleoedd i ddatblygu ein swyddogaeth gwelliant ymhellach. Byddwn yn adeiladu ar y berthynas sydd gennym gyda'r sector i sicrhau bod ein blaenoriaethau a nodwyd yn cael effaith diriaethol.

Gan weithio gyda'n partneriaid, mae tair blaenoriaeth genedlaethol ar gyfer gwelliant mewn gofal cymdeithasol wedi eu cytuno:

• Dementia

• Plant sy'n derbyn gofal

• Gofal a chefnogaeth yn y cartref.

Yn ein pum mlynedd cyntaf, byddwn yn canolbwyntio ar y meysydd gwellaiant hyn. Mae gwaith pwysig eisoes yn cael ei wneud i fynd i'r afael â'r materion hyn, drwy strategaethau cenedlaethol a byddwn yn sicrhau bod ein blaenoriaethau yn cyd-fynd â'r rhain.

Mae'n bwysig nodi y byddwn hefyd yn parhau i ddatblygu a chyflawni ein gwaith sy'n mynd y tu hwnt i'r tair blaenoriaeth genedlaethol.

Dros yr ychydig fisoedd nesaf, bydd sawl cyfle i chi lywio manylion ein gwaith trwy gyfrwng sawl ymgynghoriad. Bydd yr ymgynghoriadau hyn yn edrych ar feysydd penodol o’n gwaith sef:

* Rheoleiddio’r gweithlu gofal a chymorth
* Strategaeth ymchwil
* Cynllun gweithredu gofal a chymorth
* Cynllun cydraddoldeb strategol

Mae rhagor o wybodaeth am yr ymgynghoriadau hyn ar gael drwy’n gwefan: [www.gofalcymdeithasol.cymru/ymgynghoriadau](http://www.socialcare.wales/consultations)



Ein cynllun

Mae ein cynllun strategol yn diffinio ein gweledigaeth, pwrpas, amcanion a chanlyniadau. Mae hefyd yn disgrifio sut y byddwn yn eu cyflawni. Ni fydd yn nodi manylion yr hyn y byddwn yn ei wneud; bydd hyn yn cael ei gynnwys o fewn ein cynlluniau busnes blynyddol.  
  
Byddwn yn ystyried ein gwaith pob blwyddyn i sicrhau ein bod yn parhau i wneud y pethau iawn yn y ffordd iawn, gan wneud newidiadau lle bo angen. Rydym yn croesawu eich adborth a phartneriaeth barhaus wrth gefnogi dilyniant y gwaith. Mae ein cynllun strategol wedi ei ddatblygu gan ein bwrdd a bydd yn cael ei defnyddio ganddynt i graffu ar gynnydd, gan ddal swyddogion i gyfrif. Byddwn yn rhannu ein cynnydd gyda chi, drwy ein gwefan a gweithgareddau ymgysylltu.

Ein gweledigaeth

**Hoffem i bawb ym mhob cymuned fyw’r bywyd sy’n bwysig iddyn nhw**

Ein diben


**Magu hyder yn y gweithlu ac arwain gwelliannau ym maes gofal**

Ein amcanion

Rydym yn datblygu ein strategaeth gan ystyried Gofal Cymdeithasol Cymru fel rhan o’r gwasanaeth cyhoeddus Cymreig ehangach. Bwriad ein gwaith yw cefnogi blaenoriaethau ar gyfer lles cenedlaethau'r dyfodol, y sector cyfan, y cyhoedd a Llywodraeth Cymru.

Nod ein tri blaenoriaeth strategol yw diffinio yr hyn â wnawn a’r camau gweithredu. Bydd y blaenoriaethau hyn yn arwain at:

* canlyniadau gwell i ddefnyddwyr gwasanaethau a’u teuluoedd
* sicrhau gweithlu medrus o’r radd flaenaf
* pobl sydd â hyder yn y gweithlu ac yn arweinyddiaeth Gofal Cymdeithasol Cymru



Rydym yn defnyddio dull sy’n seiliedig ar ganlyniadau er mwyn datblygu ein strategaeth, er mwyn gwneud yn siŵr ein bod ni’n gallu dangos yn glir manteision rheoleiddio a safonau ar gyfer y gweithlu gofal cymdeithasol a blynyddoedd cynnar. Mi fydd yn ein galluogi i ddangos y modd y mae ein gweithgareddau gwelliant yn cyfrannu tuag at diogelu llesiant a gwella llesiant unigolion, teuluoedd a chymunedau.

Rydym yn datblygu ystod o ddangosyddion a fydd yn mesur effaith ein gwaith. Bydd y rhain yn cael eu cynnwys yn ein cynllun strategol pan gaiff ei gyhoeddi ym mis Medi.

Yn yr adran nesaf, rydym yn cyflwyno canlyniadau posib pob un o’r tair blaenoriaeth strategol a beth fydd pwysais ein hegni a’n hymrwymiad dros y pum mlynedd nesaf er mwyn cyflawni’r strategaeth hon.

**Rydym eisiau gweithlu gofal cymdeithasol a blynyddol cynnar digonol, medrus ac o’r radd flaenaf i Gymru**

**Ein gweithrediadau**

**Byddwn yn cefnogi cynaliadwyedd y gweithlu drwy:**

* **cyflwyno fframwaith recriwtio, cadw a gyrfaoedd**
* **cyflwyno adnoddau i gefnogi cyflogwyr a'r gweithlu**

**Byddwn yn gwella ansawdd a rheolaeth hyfforddiant gwaith a gofal cymdeithasol drwy:**

* **dylanwadu, buddsoddi a darparu rhaglenni hyfforddi a datblygu cenedlaethol**

**Byddwn yn cefnogi’r gweithlu i wella ymarfer yn unol â’r ddeddfwriaeth gofal cymdeithasol drwy:**

* **nodi a rhannu arfer a chefnogi arloesedd**
* **cyflwyno cynlluniau gweithlu i ddiwallu anghenion y dyfodol**

**Rydym eisiau canlyniadau gwell i bobl sy’n ddefnyddio gofal a chefnogaeth**

**Ein gweithrediadau**

**Byddwn yn llywio blaenoriaethau gwella gwasanaethau drwy weithio gyda partneriaid i:**

**• darparu cynllun strategol gofal a cefnogaeth**

**• datblygu a gweithredu rhaglenni gwella ar gyfer gofal dementia a phlant sy'n derbyn gofal**

**Byddwn yn pennu dull o wella gwasanaethau a gweithio gyda chi i benderfynu ar flaenoriaethau’r dyfodol**

**Byddwn yn arwain strategaeth ymchwil a datblygu cenedlaethol i gefnogi polisi ac ymarfer**

**Byddwn yn defnyddio data a thystiolaeth i wella gwasanaethau’r dyfodol a llywio polisi a chynlluniau**

**Rydym eisiau bod gan bobl hyder yn y sector gofal cymdeithasol a sicrwydd yn arweinyddiaeth Gofal Cymdeithasol Cymru**

**Ein gweithrediadau**

**Byddwn yn sicrhau bod y gweithlu Gofal Cymdeithasol yn addas i ymarfer trwy’n rôl reoleiddio drwy:**

**• cynnal safonau proffesiynol**

**• sicrhau hyfforddiant achrededig o ansawdd uchel**

**Byddwn yn sefydliad effeithiol a chlir drwy:**

* **gweithio gyda chi**
* **bod yn atebol am ein penderfyniadau**



Sut fyddwn ni’n gweithio

Rydym yn cydnabod ac yn gwerthfawrogi amrywiaeth. Byddwn yn sicrhau bod ein gwaith yn cyfuno ac yn arddangos ein dyletswyddau cyhoeddus yn unol â’r Ddeddf Gydraddoldeb 2010. I sicrhau ein bod ni’n gwneud hyn, byddwn yn ymgynghori â chi ar ein cynllun cydraddoldeb strategol.

Os ydym i gyflawni ein gweledigaeth, mae argaeledd gwybodaeth glir o ansawdd da am safonau proffesiynol, ymchwil a modelau gwasanaeth i'r gweithlu, rhanddeiliaid a'r cyhoedd yn holl bwysig. Mewn amgylchedd sy'n newid yn gyflym byddwn yn defnyddio ein rôl arweinyddiaeth i helpu i wneud i hyn ddigwydd. Bydd sianeli digidol yn darparu cyfleoedd i rannu rhaglenni gwybodaeth a hyfforddiant yn ehangach, yn fwy effeithlon ac effeithiol. Byddwn yn ehangu a gwella'r ffyrdd yr ydym yn cyfathrebu ac yn ymgysylltu â'n rhanddeiliaid. Byddwn yn hyrwyddo agwedd 'digidol yn gyntaf' i esblygu yn barhaus a gwella ein argaeledd.

Byddwn yn hyrwyddo anghenion iaith y rhai sy’n defnyddio gwasanaethau, eu teuluoedd a’u gofalwyr.. Mae gennym rôl arweiniol o gyflawni strategaeth Llywodraeth Cymru, ‘Mwy na geiriau - fframwaith strategol ar gyfer gwasanaethau Cymraeg mewn iechyd, gwasanaethau cymdeithasol a gofal cymdeithasol’. Fel cyflogwr gwasanaethau cyhoeddus, byddwn yn gofalu ein bod ni’n sefydliad gwirioneddol ddwyieithog, yn cydymffurfio â safonau’r Gymraeg. Byddwn yn darparu amgylchedd sy’n meithrin a datblygu staff i ddysgu a gwella eu sgiliau dwyieithog ac ethos dwyieithog y sefydliad.

Mae'n bwysig ein bod, fel sefydliad cyhoeddus arweinyddol, rydym yn dangos ein gwerthoedd yn y ffordd yr ydym yn gweithio gyda chi i gyflawni ein gweledigaeth.

Ein gwerthoedd

**Parchu pawb** – rydym yn gweld pobl fel unigolion ac yn trin pawb ag urddas a pharch.

**Mynd ati mewn modd proffesiynol** - rydym yn gweithredu'n gyfrifol ac yn y ffordd gywir, gan ddwyn ein gilydd i gyfrif.

**Wastad yn dysgu** – rydym yn credu mewn gwella ein hunain a chynorthwyo eraill i fod y gorau y gallwn fod.

**Cynnwys pobl** – rydym yn annog ac yn galluogi pawb i gydweithio

Dros y 18 mis diwethaf, rydym wedi gwrando ar eich adborth chi o’r hyn rydych chi’n ei ddisgwyl gan Gofal Cymdeithasol Cymru. Dyma’ch sylwadau chi o ran sut ddylem weithio fel sefydliad arweinyddol:

Croeso i chi ymateb

Er mwyn ein helpu i ddatblygu ein gweledigaeth pum mlynedd, a fyddech mor garedig ag ateb y cwestiynau canlynol:

|  |
| --- |
| 1. A yw ein gweledigaeth a’n diben yn glir? (tudalen 5) |
| Ydyn Nac ydyn |
| Sylwadau |

|  |
| --- |
| 2. A yw ein amcanion yn cefnogi’n gweledigaeth a’n diben? (tudalen 6) |
| Ydyn Nac ydyn |
| Sylwadau |

|  |
| --- |
| 3. A fydd ein hamcanion yn cael unrhyw effeithiau cadarnhaol neu negyddol ar grwpiau â nodweddion gwarchodedig? (tudalennau 6-9) Os felly, pa rai a pam neu pam ddim? |
| Ydyn Nac ydyn |
| Sylwadau |

|  |
| --- |
| 4. A ydych chi’n cytuno â’r dull rydyn ni’n ei ddefnyddio i gyflawni ein gweledigaeth? (tudalennau 10 a 11) |
| Ydyn Nac ydyn |
| Sylwadau |

|  |
| --- |
| 5. A oes unrhyw gamau gweithredu pwysig eraill yr hoffech Gofal Cymdeithasol Cymru yn arwain yn y dyfodol? (tudalennau 7-9) |
| Ydyn Nac ydyn |
| Sylwadau |

11 Awst yw dyddiad cau’r ymgynghoriad. Byddwn yn ystyried eich sylwadau ar ôl hynny, ac yn cyhoeddi adroddiad ar yr ymatebion a gafwyd ar ein gwefan. Bydd ein cynllun strategol yn cael ei gyhoeddi a’i lansio gan y Gweinidog Gwasanaethau Cymdeithasol ac Iechyd Cyhoeddus ar 28 Medi 2017.

Bydd ymgynghoriadau eraill sy’n gysylltiedig â’n gwaith yn cynnwys dyddiadau cau gwahanol. Gallwch weld canlyniadau’r ymgynghoriadau hyn trwy’n gwefan:

[www.gofalcymdeithasol.cymru/ymgynghoriadau](http://www.socialcare.wale/consultations)

Diolch am roi o’ch amser yn ymateb i’n strategaeth ni.

1. Cafodd y papur gwyn deddfwriaethol *Gwasanaethau Cymdeithasol Cynaliadwy i Gymru: Fframwaith Gweithredu* ei gyhoeddi yn 2011. Wedi hynny, cafodd Gofal Cymdeithasol Cymru ei sefydlu dan Ddeddf Rheoleiddio ac Arolygu Gofal Cymdeithasol (Cymru) 2016.  [↑](#footnote-ref-1)